Denton, Greater Manchester
<s>Denton je grad od 36,667 stanovnika na sjeverozapadu Engleske u grofoviji Greater Manchester.</s>

<s>Administrativno podpada pod metropolitanski borough Tameside.</s>

<s>Geografske karakteristike 
Denton koji leži udaljen svega 8 km istočno od centra Manchestera, tokom historije bio je dio grofovije Lancashire.</s>

<s>Historija 
Postoji najmanje dva objašnjenja za ime Denton, koja se svode na to da je to značilo Naselje u dolini (Dane Town) jer je den značilo - dolina, a ton (town) - naselje.</s><s>Denton se spominje u nekoliko dokumenata iz 14. vijeka, pod imenom Denton-subter-Danerhaugh.</s><s>U Dentonu se tokom 17. vijeka razvila izrada šešira, na bazi proizvodnje pamučnih tkaninau, tako da je negdje oko 1920. gotovo pola gradskog stanovništva radilo na njihovoj izradi.</s>

<s>Zna se da je 1660-ih bio selo od 500 stanovnika, čiji je broj do 1801. porastao na 2.500. da bi ih 1841. već bilo 7.000, a 1950. više od 25.000.</s><s>Veliki porast stanovnika tokom 19. vijeka bio je rezultat toga što je Denton postao predgrađe Manchestera.</s>

<s>Nakon usvajanja zakona u parlamentu 1765., proširena je i poboljšana cesta iz Stockporta preko Dentona do Ashtona, a najvažnija cesta koja povezuje Denton sa vanjskim svijetom, prema Manchesteru, izgrađena je nakon usvajanja zakona parlamentu - 1818.</s><s>Željeznica je stigla do grada u oktobru 1882., iako treba reći da je još od 1853. postojala privatna željeznička pruga do Stockporta kojom se prevozio ugljen iz rudnika oko Dentona.</s>

<s>Lokalne uprave gradova Dentona i Haughtona odlučile su se 1884. ujediniti, što je i realizirano 1894., nakon što je to odobrila skupština grofovije Lancashire, pa je odtad to postao urbani distrikt Denton.</s>

<s>Pobratimski gradovi 
  Montigny-le-Bretonneux, Francuska (od 1992.)
  Kierspe, Njemačka (od 2012.)</s>

<s>Izvori</s>

<s>Vanjske veze</s>

<s>Denton</s>

<s>Gradovi u Engleskoj
Greater Manchester</s>

